Tallinna linnusekohus

Tallinna linnusekohus (saksa keeles Revaler Burggericht) oli Tallinnas Rootsi ajal tegutsenud kohus. Kohtu pädevusse kuulusid Tõnismäe ja Toompea elanike, riigiametnike, sõjaväelaste, riigimaad saanud aadlike ja riigimõisate talupoegadega seotud kohtuasjad. 

Tallinna linnusekohtusse kuulus president ja neli assessorit. Kohus käis koos kaks korda aastas, suvel ja talvel. Linnusekohtu otsuseid sai edasi kaevata Stockholmis asunud Svea õuekohtusse.

Tallinna linnusekohus tegutses 1710. aastani.

Viited 

Tallinna ajalugu
Eesti kohtud